b'\n_START_ARTICLE_\nDeltoida\n_START_PARAGRAPH_\nDeltoida (tudi Steinerjeva krivulja in trikuspoida) je hipocikloida, ki ima tri vrhove. Sestavljajo jo trije enaki loki. Spada med hipocikloide. Je tudi ruleta, ki jo naredi to\xc4\x8dka na obodu kro\xc5\xbenice, ko se ta brez drsenja vrti znotraj kro\xc5\xbenice, ki ima trikrat ve\xc4\x8dji polmer._NEWLINE_Ime spominja na gr\xc5\xa1ko \xc4\x8drko delta, ki ji je podobna.\n_START_SECTION_\nZgodovina\n_START_PARAGRAPH_\nObi\xc4\x8dajne cikloide sta prou\xc4\x8devala \xc5\xbee italijanski fizik, matematik, astronom in filozof Galileo Galilei (1564\xe2\x80\x931642) in francoski matematik, fizik, filozof, teolog, muzikolog in glasbeni teoretik Marin Mersenne (1588-1648). Prvi, ki pa je uporabljal cikloidalne krivulje, je bil danski astronom in matematik Ole Christensen R\xc3\xb8mer (1644\xe2\x80\x931710) v letu 1674 pri prou\xc4\x8devanju zobnikov. \xc5\xa0vicarski matematik, fizik in astronom Leonhard Euler (1707-1783) je prvi postal pozoren na to krivuljo v letu 1745 v povezavi z opti\xc4\x8dnimi problemi.'